Europos moterų šachmatų čempionatas

Europos moterų šachmatų čempionatas – turnyras, kuriame išaiškinamos: Europos čempionė ir prizininkės. Jis vykdomas kasmet.
Pradedant nuo 2001 metų Europos moterų čempionatas yra FIDE rengiamo Pasaulio moterų čempionato dalis, todėl (priklausomai nuo ECU, suderinto su FIDE, sprendimo) tam tikra dalis geriausiai pasirodžiusių šachmatininkių įgyja teisę žaisti Pasaulio čempionate. Europos čempionate turi teisę dalyvauti ir ne Europos šalys, kaip Izraelis ar kai kurios buvusios  Sovietų Sąjungos respublikos, kurios įeina į vieną iš FIDE europinių zonų, ar į  Viduržemio jūros zoną.

Europos moterų šachmatų čempionatai

Istorija

Pirmasis čempionatas 
Pirmasis Europos moterų šachmatų čempionatas įvyko  Gruzijos  Batumio mieste 2000 metais gegužės 26 – birželio 14 d.d. Čempionate žaidė 32 žaidėjos. Buvo naudojama atkrentamųjų mačų sistema: iki pusfinalio buvo žaidžiami dviejų partijų mačai, pusfinalis ir finalas iš 4 partijų. Kai mačas baigdavosi lygiosiomis šešiolikfinalyje ir aštuntfinalyje, buvo buvo žaidžiamos greitųjų šachmatų (15 min) dvi partijos, jei ir po to lygiosios – dvi partijos po 5 min. Nuo ketvirtfinalio, mačui pasibaigus lygiosiomis buvo žaidžiamos dvi partijos po 25 min, jei lygiosios, tada dar dvi partijos po 15 min., ir jei vėl lygiosios dvi partijos po 5 min.
Finale Natalija Žukova iš  Ukrainos, nors ir pralaimėjusi pirmąją partiją, nugalėjo Jekateriną Kovalevskąją iš  Rusijos rezultatu 2½:1½ ir tapo pirmąja  Europos čempione.

Tolesni čempionatai 
Čempionatas jau vyko naujoviškai: buvo naudojama šveicariškoji sistema, o atkrintamieji mačai naudojami prizininkių ir žaidėjų į pasaulio čempionatą išaiškinimui, tais atvejais, kai kelios žaidėjos surenka po lygiai taškų. Čempionate dalyvavo 157 šachmatininkės. Buvo sužaisti 11 ratų. Laiko kontrolė buvo: 40 ėjimų 75 min ir 15 min plius 30 sek po kiekvieno ėjimo. Likusiems ėjimams – po 15 min. Prizininkėms išaiškinti buvo sužaisti atkrentamieji mačai. Žaidžiant papildomus mačus čempione tapo Almira Skripčenko-Lautier iš  Moldavijos laimėjusi prieš Jekateriną Kovalevskąją iš  Rusijos.
29 geriausiai pasirodžiusios žaidėjos pateko į 2001 m. FIDE rengiamą pasaulio moterų čempionatą.

Nuo 12-ojo čempionato, vykusio 2011 metais, vietų išaiškinimui atkrentamieji mačai nebenaudojami.

Dalyvės 
Europos šachmatų čempionate gali dalyvauti visi Europinės FIDE zonų (1.1-1.10) federacijų narės nepriklausomai nuo titulo ir reitingo. Federacijoms nėra nustatyta kiek dalyvių jos gali siųsti, tik jos čempionato organizatoriams turi nusiųsti prašymą leisti dalyvauti sąraše išvardintoms šachmatininkėms.

Atkrentamieji mačai 
Nuo 2001 metų čempionės ir prizininkių nustatymui pradėti naudoti greitųjų šachmatų atkrintamieji mačai iš dviejų partijų po 15 min+10sek po kiekvieno ėjimo. Pasibaigus lygiosiomis – naujas mačas iš dviejų partijų po 5 min+2 sek po kiekvieno ėjimo ir, jei vėl mačas baigtųsi lygiosiomis – tai viena žaibo partija, kurioje baltieji žaidimui gauna – 5 min, juodieji – 4 min, bet baltiesiems reikia laimėti, nes lygiųjų atveju – juodieji laimi mačą. Atkrentamieji mačai taip pat buvo naudojami, atrenkant žaidėjas į pasaulio čempionatą, kai jos čempionatui pasibaigus turėdavo po lygiai taškų.

Tokia tvarka buvo naudojama ir pasaulio čempionato dalyvių išaiškinimui iki 2011 metų. Nuo 2011 metų vienodai surinkusiųjų dalyvių vietos nustatomos naudojant, nustatytus čempionato nuostatuose, papildomus rodiklius.

Prizininkės 
Europos moterų čempionatų prizininkės.

Pastaba. Santrumpa A.M. - atkrentamieji mačai.

Lietuvos šachmatininkių rezultatai 
 Lietuvos šachmatininkės Europos šachmatų čempionatuose pradėjo dalyvauti nuo 2001 metų. Iki 2013 metų geriausiai buvo pasirodžiusi Viktorija Čmilytė: vienas Aukso ir trys Sidabro medaliai.
 
2-oji lentelė. Lietuvos šachmatininkių pasirodymai Europos šachmatų čempionatuose.

 Pastaba. 2019 m. Europos moterų šachmatų čempionate TM Deimantė Kornetė sužaidė tik 7 ratus.
Lietuvos šachmatininkės 2021 m. čempionate nedalyvavo.

Šaltiniai

Nuorodos 
Pilnos lentelės ir rezultatai The Week in Chess ir FIDE svetainėse:
 2000: Čempionato lentelė
 2001: Čempionato lentelė
 2002:  Čempionato lentelė
 2003: Vyrų ir moterų čempionatų lentelės
 2004: Čempionato lentelė
 2005:  Čempionato lentelė
 2006: Vyrų ir moterų čempionatų lentelės
 2007:  Vyrų ir moterų čempionatų lentelės
 2008: Vyrų ir moterų čempionatų lentelės
 2009: Čempionato lentelė
 2010: Čempionato lentelė
 2011: Čempionato lentelė

Moter
Moterų šachmatų varžybos